บันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 1 ครั้งที่ 1 ประจำปี 2561

วันจันทร์ ที่ 1 เดือนตุลาคม พ.ศ.2561

ณ ห้องประชุมสภาองค์การบริหารส่วนตำบลโป่งนก

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายอภิชัย คะเซ็นแก้ว | ประธานสภาฯ | อภิชัย คะเซ็นแก้ว |  |
| 2 | นายสำลี เศรษฐาวงษ์ | รองประธานสภาฯ | สำลี เศรษฐาวงษ์ |  |
| 3 | นางจงจิต อุดมชัย | สมาชิกสภา หมู่ที่ 1 | จงจิต อุดมชัย |  |
| 4 | นายอ๋อย พบโชค | สมาชิกสภา หมู่ที่ 2 | อ๋อย พบโชค |  |
| 5 | นายแฉล้ม เย็นจันทึก | สมาชิกสภา หมู่ที่ 2 | แฉล้ม เย็นจันทึก |  |
| 6 | นายธนัตถ์ ภิรมย์ภักดี | สมาชิกสภา หมู่ที่ 3 | ธนัตถ์ ภิรมย์ภักดี |  |
| 7 | นายประยวน วงปัญญา | สมาชิกสภา หมู่ที่ 3 | ประยวน วงปัญญา |  |
| 8 | นายสมเกียรติ อาสาสู้ | สมาชิกสภา หมู่ที่ 4 | สมเกียรติ อาสาสู้ |  |
| 9 | นางสาวนภาภรณ์ แสงชนะ | สมาชิกสภา หมู่ที่ 4 | นภาภรณ์ แสงชนะ |  |
| 10 | นายบุดดี โพธิ์จันทร์ | สมาชิกสภา หมู่ที่ 5 | บุดดี โพธิ์จันทร์ |  |
| 11 | นายสัญญา บัวสอน | สมาชิกสภา หมู่ที่ 5 | สัญญา บัวสอน |  |
| 12 | นายยรรยง แจ้งไพร | สมาชิกสภา หมู่ที่ 6 | ยรรยง แจ้งไพร |  |
| 13 | นายประยุทธ์ อุชี | สมาชิกสภา หมู่ที่ 6 | ประยุทธ์ อุชี |  |
| 14 | นายอนงค์ ราชเจริญ | สมาชิกสภา หมุ่ที่ 7 | อนงค์ ราชเจริญ |  |
| 15 | นายทองหล่อ อุทธิสินธิ์ | สมาชิกสภา หมู่ที่ 8 | ทองหล่อ อุทธิสินธิ์ |  |
| 16 | นางสุภิญญา พงษ์บุบผา | สมาชิกสภา หมู่ที่ 8 | สุภิญญา พงษ์บุบผา |  |
| 17 | นายศักดา ไชยตะลุน | สมาชิกสภา หมู่ที่ 9 | ศักดา ไชยตะลุน |  |
| 18 | นายสวี สูงขุนทด | สมาชิกสภา หมู่ที่ 9 |  |  ลา |
| 19 | นางสมพร สาจันทร์ | สมาชิกสภา หมู่ที่ 10 | สมพร สาจันทร์ |  |
| 20 | นางสีเขียว เดียนกระโทก | สมาชิกสภา หมู่ที่ 10 | สีเขียว เดียนกระโทก |  |
| 21 | นายสอิ้ง อ่อนศรี | สมาชิกสภา หมู่ที่ 11 | สอิ้ง อ่อนศรี |  |
| 22 | นายหล่อ ปิ่นนาค | สมาชิกสภา หมู่ที่ 11 | หล่อ ปิ่นนาค |  |
| 23 | นายทองสุข แหล่แก่น | สมาชิกสภา หมู่ที่ 12 | ทองสุข แหล่แก่น |  |
| 24 | นายวิลัย มะไลไธสง | สมาชิกสภา หมู่ที่ 13 | วิลัย มะไลไธสง |  |
| 25 | นางสำราญ ผุยดี | สมาชิกสภา หมู่ที่ 13 |  |  ลา |
| 26 | นายสุพัฒน์ ทองอันชา | สมาชิกสภา หมู่ที่ 14 | สุพัฒน์ ทองอันชา |  |
| 27 | นายอนุศร บรรดาศักดิ์ | สมาชิกสภา หมู่ที่ 14 | อนุศร บรรดาศักดิ์ |  |
| 28 | นางคำมี คึขุนทด | สมาชิกสภา หมู่ที่ 15 | คำมี คึขุนทด |  |
| 29 | ว่าที่ร้อยตรีโฆสิต ตั้งตรงไพโรจน์ | เลขานุการสภาฯ | โฆสิต ตั้งตรงไพโรจน์ |  |

ผู้มาประชุม

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายพิสิษฐ์ จิตรสมบูรณ์ | เลขานุการนายกฯ | พิสิษฐ์ จิตรสมบูรณ์ |  |

รายชื่อผู้เข้าร่วมประชุม

จำนวนสมาชิกสภาผู้มาประชุม 26 คน

จำนวนผู้ไม่มาประชุม 2 คน

จำนวนผู้เข้าร่วมประชุม 1 คน

เริ่มประชุม เวลา 10.02 น.

เมื่อถึงเวลานัดหมายการประชุมว่าที่ร้อยตรีโฆสิต ตั้งตรงไพโรจน์ เลขานุการสภาองค์การบริหารส่วนตำบลโป่งนก เรียกสมาชิกสภาฯ เข้าห้องประชุมเพื่อตรวจนับรายชื่อจำนวนผู้ที่มาประชุม และเชิญประธานสภาฯ ดำเนินการประชุมสภาต่อไป

ระเบียบวาระที่ 1 เรื่องแจ้งให้ที่ประชุมทราบ

นายอภิชัย คะเซ็นแก้ว

ประธานสภา กล่าวเปิดการประชุมสภาสมัยวิสามัญ ที่ 1 ครั้งที่ 1 ประจำปี 2561 วันที่ 1 ตุลาคม

 พ.ศ.2561

 กองงานสวัสดิการชุมชน

 - แจ้งการจัดสรรงบประมาณเงินอุดหนุนทั่วไป โครงการสนับสนุนการเสริมสร้างสวัสดิการทางสังคม ให้แก่ผู้พิการหรือทุพพลภาพ ประจำปีงบประมาณ พ.ศ.2559 เพิ่มเติม ครั้งที่ 2

 ตามที่กรมส่งเสริมการปกครองส่วนท้องถิ่นแจ้งให้องค์กรปกครองส่วนท้องถิ่นทุกแห่ง จัดทำข้อมูล ประกอบการพิจารณาของสำนักงบประมาณตามแบบรายงานโครงการ สนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ ประจำปีงบประมาณ พ.ศ. 2559 เพิ่มเติม (ตุลาคม 2558 – กันยายน 2559) และให้จังหวัดรวบรวมข้อมูลตามแบบรายงานของ องค์การปกครองส่วนท้องถิ่น รายงานให้กรมส่งเสริมการปกครองส่วนท้องถิ่นทราบ รายละเอียดตาม เอกสารที่ส่งให้สมาชิกสภาทุกท่านไปแล้วนั้น

ที่ประชุม - รับทราบ

ว่าที่ร้อยตรีโฆสิต ตั้งตรงไพโรจน์

เลขานุการสภา - เรื่อง การจัดมวยไทยการกุศล ณ เวทีมวยชั่วคราวโรงเรียนโป่งนกประชาสามัคคี

 ตามที่องค์การบริหารส่วนตำบลโป่งนกร่วมกับท่านนายกเสตรท สากุลรัตนะ ได้กำหนดจัดการแข่งขัน ชกมวยไทยการกุศล เพื่อหารายได้สมทบทุนปรับปรุงจุดบริการประชาชน (จุดบ้านใหม่สุขประเสริฐ) และจัดซื้ออุปกรณ์กู้ชีพกู้ภัยตำบลโป่งนก เนื่องจากปัจจุบัน การใช้บริการรถพยาบาล ของ อบต.โป่ง นก เฉลี่ยหนึ่งวันรถพยาบาลวิ่งรับคนป่วยส่งโรงพยาบาล วันละ 4 – 6 ครั้ง บางครั้งเกิดเหตุซ้ำซ้อนไม่ สามารถวิ่งกลับมารับผู้ป่วยทันได้ จึงได้จัดการแข่งขันชกมวยไทยการกุศลขึ้น เพิ่มจัดซื้ออุปกรณ์ เพิ่มเติมรถกระบะเพิ่มอีกหนึ่งคัน ในการแข่งขันได้กำหนดขึ้นในวันที่ 2 ตุลาคม 2561 เวลา 20.00 น เป็นต้นไป ณ สนามเวทีมวยชั่วคราวโรงเรียนโป่งนกประชาสามัคคี สำหรับการจำหน่ายบัตรเข้าชม การแข่งขันชกมวยที่ได้มอบหมายให้ผู้นำชุมชนทุกหมู่บ้านไปจำหน่ายให้นั้น หากท่านใดที่จำหน่าย หมดแล้วสามารถนำเงินที่จำหน่ายบัตรได้ ไปให้ได้ที่เจ้าหน้าที่ธุรการเพื่อตรวจนับ สำหรับท่านใดที่ยัง จำหน่ายบัตรยังไม่หมดก็สามารถมาติดต่อได้ในวันพรุ่งนี้ ครับ

ที่ประชุม - รับทราบ

นายอภิชัย คะเซ็นแก้ว

ประธานสภา - มีสมาชิกท่านใดจะสอบถามหรือไม่

ที่ประชุม - ไม่มี

ระเบียบวาระที่ 2 เรื่อง รับรองรายงานการประชุมครั้งที่ผ่านมา

นายอภิชัย คะเซ็นแก้ว

ประธานสภา - รายงานการประชุมสภาสมัยสามัญ ที่ 3 ประจำปี 2561 รายละเอียดบันทึกรายงานการประชุม คณะกรรมการตรวจรายงานการประชุม พร้อมทั้งประธานสภาได้ตรวจสอบรายละเอียดเนื้อหา ความ ถูกต้องเรียบร้อยแล้วจึงได้ลงลายมือชื่อไว้เป็นหลักฐาน เอกสารตามที่เจ้าหน้าที่กิจการสภาได้ส่งให้ ทุกท่านไปแล้วนั้น ท่านใดมีข้อสงสัยหรือเห็นว่าข้อความใดไม่ถูกต้อง ไม่ครบถ้วน ให้ท่านยกมือ สอบถามได้ครับ

ที่ประชุม - ไม่มี

มติที่ประชุม - มีมติรับรองเป็นเอกฉันท์บันทึกรายงานการประชุมสภา สมัยสามัญ ที่ 3 ประจำปี 2561

ระเบียบวาระที่ 3 เรื่อง เพื่อพิจารณา

 เรื่อง สมาชิกสภาองค์การบริหารส่วนตำบลโป่งนก ต้องคดีเกี่ยวกับทรัพยากรธรรมชาติ

นายอภิชัย คะเซ็นแก้ว

ประธานสภา - ตามที่อำเภอเทพสถิต ได้ส่งหนังสือแจ้งต่อประธานสภาองค์การบริหารส่วนตำบลโป่งนก เลขที่ หนังสือ ที่ชย.0023.13/21 ลงวันที่ 17 กันยายน 2561 เรื่องสมาชิกสภาองค์การบริหารส่วนตำบลโป่ง นก ต้องคดีเกี่ยวกับทรัพยากรธรรมชาติ โดยอำเภอเทพสถิตได้รับรายงานจากสถานีภูธรเทพสถิต ว่า คำร้องทุกขืเลขที่คดีอาญาที่ 331/2561 ลงวันที่ 2 กันยายน 2561 คดีระหว่าง รตอ.อนุวัต บำรุงราษ ผู้กล่าวหา กับนายสัญญา บัวสอน กับพวกรวม 3 คน ผู้ต้องหาฐานความผิดร่วมกันทำไม้หวงห้าม (ไม้ประดู่) โดยไม่ได้รับอนุญาต ร่วมกันมีไม้หวงห้ามอันยังมิได้แปรรูป โดยไม่มีรอยตราค่าภาคหลวง หรือรอยตรารับบาลขาย และร่วมกันมีเลื่อยโซ่ยนต์ไว้ในครอบครองโดยไม่ได้รับอนุญาต พนักงาน สอบสวนผู้รับผิดชอบได้นำตัวผู้ต้องหายื่นคำร้องต่อศาลจังหวัดชัยภูมิ ออกหมายขังผู้ต้องหาไว้แล้ว

 อำเภอเทพสถิตได้ตรวจสอบพบว่า นายสัญญา บัวสอน ปัจจุบันดำรงค์ตำแหน่งสมาชิกสภาองค์การ บริหารส่วนตำบลโป่งนก บ้านสะพานยาว หมู่ที่ 5 ตำบลโป่งนก ซึ่งการกระทำดังกล่าวข้างต้นเป็น พฤติกรรมที่อาจนำมาซึ่งความเสื่อมเสียแก่องค์การบริหารส่วนตำบล ซึ่งกฎหมายกำหนดให้สภา องค์การบริหารส่วนตำบลพิจารณา ตามพระราชบัญญัติสภาตำบลและองค์การบริหารส่วนตำบล พ.ศ.2537 รวมทั้งแก้ไขเพิ่มเติม มาตรา 47 ตรี (8) จึงให้สภาองค์การบริหารส่วนตำบลโป่งนกได้ พิจารณาดำเนินการตามอำนาจหน้าที่ แล้วรายงานผลการดำเนินการให้อำเภอทราบต่อไป

ว่าที่ร้อยตรีโฆสิต ตั้งตรงไพโรจน์

เลขานุการสภา - ตามระเบียบกระทรวงมหาดไทย พระราชบัญญัติสภาตำบลและองค์การบริหารส่วน ตำบล พ.ศ.2537 รวมทั้งแก้ไขเพิ่มเติม มาตรา 47 ตรี สมาชิกภาพของสมาชิกสภาองค์การบริหาร ส่วนตำบลสิ้นสุดลงเมื่อ

(1) ถึงคราวออกตามอายุของสภาองค์การบริหารส่วนตำบล หรือมีการยุบสภาองค์การบริหารส่วน ตำบล

 (2) ตาย

 (3) ลาออก โดยยื่นหนังสือลาออกต่อนายอำเภอ

 (4) ขาดประชุมสภาองค์การบริหารส่วนตำบลสามครั้งติดต่อกันโดยไม่มีเหตุอันสมควร

 (5) มิได้อยู่ประจำในหมู่บ้านที่ได้รับเลือกตั้งเป็นระยะเวลาติดต่อกันเกินหกเดือน

 (6) เป็นผู้มีส่วนได้ส่วนเสียไม่ว่าโดยทางตรงหรือทางออ้มในสัญญาที่องค์การบริหารส่วนตำบลนั้น เป็นคู่สัญญาหรือในกิจการกระทำให้แก่องค์การบริหารส่วนตำบลนั้น หรือองค์การบริหารส่วนตำบล นั้นจะกระทำ

 (7) ขาดคุณสมบัติหรือลักษณะต้องห้ามตามมาตรา 47 ทวิ

 (8) สภาองค์การบริหารตำบลมีมติให้พ้นจากตำแหน่ง โดยเห็นว่ามีความประพฤติในทางที่จะนำมาซึ่ง ความเสื่อมเสียหรือก่อความไม่สงบเรียบร้อยแก่องค์การบริหารส่วนตำบลหรือกระทำ การอันเสื่อม เสียประโยชน์ของสภาองค์การบริหารส่วนตำบล โดยมีสมาชิกสภาองค์การบริหารส่วนตำบลจำนวน ไม่น้อยกว่าหนึ่งในสามของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่เข้าชื่อเสนอ ให้สภาองค์การบริหารส่วนตำบลพิจารณา และมติดังกล่าวต้องมีคะแนนเสียงไม่น้อยกว่าสามในสี่ของ จำนวนสมาชิกสภาองค์การบริหารส่วนตำบลทั้งหมดเท่าที่มีอยู่ ทั้งนี้ ถ้าสมาชิกสภาองค์การบริหาร ส่วนตำบลผู้นั้นมิได้อุทรณ์หรือโต้แย้งมติของสภาองค์การบริหารส่วนตำบลภายในกำหนดเวลาอุธรณ์ หรือโต้แย้ง คำวินิจฉัยของนายอำเภอให้เป็นที่สุด

 (9) ราษฎรผู้มีสิทธิเลือกตั้งในเขตองค์การบริหารสส่วนตำบลใดมีจำนวนไม่น้อยกว่าสามในสี่ของ จำนวนผู้มีสิทธิเลือกตั้งที่มาลงคะแนนเสียง เห็นว่าสมาชิกสภาองค์การบริหารส่วนตำบลผู้ใดไม่ สมควรดำรงตำแหน่งต่อไปตามกฎหมายว่าด้วยการลงคะแนนเสียงเพื่อถอดถอนสมาชิกสภาท้องถิ่น หรือผู้บริหารท้องถิ่น

 เมื่อมีข้อสงสัยเกี่ยวกับสมาชิกภาพของสมาชิกสภาองค์การบริหารส่วนตำบลผู้ใดสิ้นสุดลง ตาม (4) (5) (6) หรือ (7) ให้นายอำเภอสสอบสวนและวินิจฉัยโดยเร็ว คำวินิจฉัยของนายอำเภอให้เป็น ที่สุด

 ในกรณีที่สมาชิกภาพของสมาชิกสภาองค์การบริหารส่วนตำบลสิ้นสุดลงตาม (9) พร้อมกัน ทั้งหมด ให้ถือว่าเป็นการยุบสภาองค์การบริหารส่วนตำบล

 - ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไข เพิ่มเติมฉบับที่ 2 พ.ศ.2554

 หมวดที่ 5 การอภิปราย

 ข้อที่ 72 การอภิปรายในกรณีที่สมาชิกสภาท้องถิ่น ผู้ถูกกล่าวว่ามีความประพฤติในทางที่เสื่อมเสีย หรือการกระทำอันเสื่อมเสียประโยชน์ของท้องถิ่นที่หรือก่อความไม่สงบเรียบร้อยแก่องค์กรปกครอง ส่วนท้องถิ่นตนเป็นสมาชิกอยู่ หรือถูกกล่าวหาว่ากระทำผิดตามความในหมวดที่ 9 แห่งระเบียบนี้ สมาชิกสภาท้องถิ่นผู้นั้นมีสิทธิอภิปรายได้จนหมดข้อสงสัย ห้ามไม่ให้รวบรัดอภิปรายเพื่อลงมติ

- ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไข เพิ่มเติมฉบับที่ 2 พ.ศ.2554

 หมวดที่ 6 การลงมติ

 ข้อ 73 การออกเสสียงลงคะแนนเพื่อลงมติมี 2 วิธี คือ

 (1) การออกเสียงลงคะแนนเปิดเผย

 (2) การออกเสียงลงคะแนนลับ

 ข้อ 83 การลงมติกรณีที่สมาชิกสภาท้องถิ่นถูกกล่าวหาว่ามีความประพฤในทางที่จะนำมาซึ่งความ เสื่อมเสีย หรือกระทำการอันเสื่อมเสียประโยชน์ของสภาท้องถิ่น หรือก่อความไม่สงบเรียบร้อยแก่ องค์กรปกครองส่วนท้องถิ่นที่ตนเป็นสมาชิกอยู่ ให้ที่ประชุมสภาท้องถิ่นลงมติแต่เพียงว่าควรให้ผุ้ถูก กล่าวหานั้นขาดจากสมาชิกภาพหรือไม่ การลงมติดังกล่าวนี้ให้ออกเสียงลงคะแนนลับและต้องมี คะแนนเสียงไม่น้อยกว่าสามในสี่ของจำนวนสมาชิกสภาท้องถิ่นทั้งหมดเท่าที่มีอยู่ เมื่อสภาท้องถิ่นลง มติให้สมาชิกสภาท้องถิ่นผู้ถูกกล่าวหาผู้ใดขาดจากสมาชิกภาพ ให้ประธานสภาท้องถิ่นแจ้งให้ สมาชิกสภาท้องถิ่นผู้นั้นทราบโดยเร็ว แต่ไม่เกินสามวันนับแต่วันที่สภาท้องถิ่นได้ลงมติ

 จำนวนสมาชิกสภาที่มาประชุมในวันนี้มีทั้งหมด 26 คน ตามระเบียบการลงมติจะต้องมี คะแนนเสียง 3ใน4 ของสมาชิกสภาที่มีอยู่ ดังนั้นมติที่จะให้นายสัญญา บัวสอน สมาชิกสภาฯ หมู่ที่ 5 พ้นจากสมาชิกภาพหรือมีสมาชิกภาพต่อไปนั้นต้องได้คะแนนเสียไม่น้อยกว่า 20 คะแนน ขึ้นไป ลำดับ ต่อไปผม ขอเชิญท่านสัญญา บัวสอน สมาชิกสภาฯ หมู่ที่ 5 ได้อภิปรายข้อเท็จจริงตามข้อกล่าวหา คดีเกี่ยวข้องกับทรัพยากรธรรมชาติ เพื่อเป็นข้อมูลให้ที่ประชุมสภาได้พิจารณาลงมติต่อไปครับ

นายสัญญา บัวสอน

สมาชิกสภา หมู่ที่ 5 เรียนประธานสภา สมาชิกสภาและท่านเลขานุการนายกฯ ผมขอชี้แจงข้อเท็จจริงตามข้อกล่าวหา ที่กระผมต้องคดีเกี่ยวกับทรัพยากรธรรมชาตินั้น ในวันดังกล่าวกระผมได้พักผ่อนอยู่ที่บ้าน เวลา ประมาณ 20.00 น. นายเที่ยง ซึ่งเป็นเพื่อนได้โทรให้ผมนำไฟฉายและน้ำไปให้เพราะไฟฉายที่มีอยู่นั้น แบตเตอรี่หมด ซึ่งผมก็ไม่ได้ถามว่าเอาไฟฉายไปทำอะไรเพียงบอกแค่สถานที่ เมื่อไปถึงบริเวณ สถานที่ตามที่นายเที่ยงบอก แต่ก็ไม่เจอนายเที่ยงจึงตัดสินใจที่จะกลับบ้าน บังเอิญส่องไฟฉายพบรอย รถจึงเดิมตามรอยรถไป เจอนายเที่ยงกำลังทำการเลื่อยไม้ที่เป็นของกลางอยู่ พร้อมด้วยคนกลุ่มหนึ่ง เดินสวนออกมา คนกลุ่มนั้นบอกกับผมให้รออยู่ที่นี้ยังเคลียไม่จบ ขณะที่ผมเข้าไปถึงนั้นไม้ยังเลื่อยไม่ เสร็จเหลืออีกหนึ่งปาก ประมาณไม่เกิน 10 นาที เจ้าหน้าที่ตำรวจชุดจับกุมก็เข้ามาจับกุมผู้ที่อยู่ใน เหตุการณ์ได้พร้อมเลื่อยยนต์ครับ

นายอนงค์ ราชเจริญ

สมาชิกสภา หมู่ที่ 7 - นายเที่ยงโทรหาท่านให้นำไฟฉายไปให้นั้น นายเที่ยงได้บอกท่านหรือไม่ว่ากำลังตัดไม้

นายสัญญา บัวสอน

สมาชิกสภา หมู่ที่ 5 - ไม่ได้บอกว่ากำลังทำการตัดไม้ บอกเพียงแค่ให้เอาไฟฉายและน้ำไปให้ ด้วยความสนิทสนม เคย พึ่งพาอาศัยกันจึงปฎิเสธไม่ได้ครับ

นายสมเกียรติ อาสาสู้

สมาชิกสภา หมู่ที่ 4 - ท่านมีส่วนได้เสียกับการตัดไม้ในครั้งนี้หรือไม่

นายสัญญา บัวสอน

สมาชิกสภา หมู่ที่ 5 - ผมไม่ส่วนรู้เห็นและไม่ได้รับค้าจ้างใดๆทั้งสิ้น

นายอ๋อย พบโชค

สมาชิกสภา หมู่ที่ 2 - กลุ่มคนที่เดินสวนทางท่านออกไป แล้วบอกท่านว่าจะไปเคลียร์นั้น ใช่เจ้าหน้าตำรวจหรือไม่ ท่าน รู้จักคนกลุ่มนี้หรือไม่

นายสัญญา บัวสอน

สมาชิกสภา หมู่ที่ 5 - ผมไม่ทราบว่ามาจากที่ไหน และไม่รู้จักด้วยครับขณะนั้นก็มืดด้วยครับ

นายทองหล่อ อุทธิสินธิ์

สมาชิกสภา หมู่ที่ 8 ตามที่สภาแห่งนี้ได้ให้นายสัญญา บัวสอน สมาชิกสภา หมู่ที่ 5 ผู้ถูกกล่าวหาอภิปรายข้อเท็จจริง สมาชิกสภาทุกท่านไม่มีสิทธิ์ที่จะตรวจสอบสมาชิกสภาด้วยกัน มีสิทธิ์เพียงแค่ต้องลงมติตามที่ อำเภอเทพสถิตได้แจ้งให้สภาพิจารณาลงมติตามข้อกล่าวหาเท่านั้น โดยให้ผู้ถูกกล่าวหาอภิปราย ข้อเท็จจริงให้สภาทราบ ซึ่งกระบวนการขณะนี้เป็นเพียงข้อกล่าวหาความจริงเป็นอย่างไรยังไม่มีท่าน ใดทราบได้ เพราะไม่มีท่านใดอยู่ในเหตุการณ์ ดังนั้นจึงให้ท่านสัญญา บัวสอน สมาชิกสภา หมู่ที่ 5 ชี้แจงแล้วให้ประธานสภาได้รับทราบและขอมติจากที่ประชุมสภาต่อไปครับ

ว่าที่ร้อยตรีโฆสิต ตั้งตรงไพโรจน์

เลขานุการสภา - ขอเชิญท่านสัญญา บัวสอน อภิปรายต่อครับ

นายสัญญา บัวสอน

สมาชิกสภา หมู่ที่ 5 - หลังจากที่โดนจับกุมและพนักงานสอบสวนทำการสอบสวน เจ้าหน้าที่ตำรวจได้สอบถามว่าจะรับ สารภาพว่าตัดไม้หรือไม่ ผมยอมรับอยู่ในเหตุการณ์จริง แต่ไม่ยอมรับว่าเป็นผู้ร่วมขบวนการตัดไม้ เพียงแค่นำไฟฉาย และน้ำมาส่งเท่านั้น พนักงานสอบสวนได้ถามผมว่าใครโทรให้นำไฟฉายและน้ำมา ให้ ผมบอกกับพนักงานสอบสวนไปว่านายเที่ยงเป็นผู้โทรให้นำไฟฉายและน้ำไปให้ กรณีอย่างอื่นผมไม่ ทราบได้ เพราะผมอยู่ในเหตุการณ์ไม่นานและไม่ทราบด้วยว่ามีใครบ้าง ไม่มีส่วนรู้เห็นและเกี่ยวข้อง กับขบวนการตัดไม้ใดๆทั้งสิ้น ผมก็ได้ให้การกับพนักงานสอบสวนตามที่อภิปรายมาทั้งหมดนี้ครับ

ว่าที่ร้อยตรีโฆสิต ตั้งตรงไพโรจน์

เลขานุการสภา - มีท่านใดจะสอบถามเพิ่มเติมหรือไม่ครับ

นายยรรยง แจ้งไพร

สมาชิกสภา หมู่ที่ 6 - ตามที่นายสัญญา บัวสอน ถูกกล่าวหาจากพนักงานสอบสวนนั้น ซึ่งศาลยังไม่ถึงขั้นพิพากษา หากที่ประชุมสภามีมติให้นายสัญญา บัวสอน พ้นจากสมาชิกภาพหรือไม่พ้นจากสมาชิกภาพ เมื่อศาล พิพากขัดแย้งกับมติของสภาแห่งนี้ สภาจะมีความผิดหรือไม่ จะขัดกับแย้งกับกฎหมายหรือไม่

ว่าที่ร้อยตรีโฆสิต ตั้งตรงไพโรจน์

เลขานุการสภา - อำเภอเทพสถิตได้แจ้งให้สภา อบต.โป่งนก ดำเนินการพิจารณากรณีที่นายสัญญา บัวสอน ต้องคดี เกี่ยวกับทรัพยากรธรรมชาติ นั้น ให้ที่ประชุมสภาพิจารณาตามพระราชบัญญัติสภาตำบลและ องค์การบริหารส่วนตำบล ว่ากรณีที่นายสัญญา บัวสอน ถูกกล่าวหาว่าต้องคดีเกี่ยวกับ ทรัพยากรธรรมชาตินั้น พฤติกรรมดังกล่าวนั้นสร้างความเสื่อมเสียหรือทำให้องค์กรแห่งนี้เสีย ประโยชน์หรือไม่ โดยพิจารณาจากข้อเท็จจริงที่ท่านสัญญา บัวสอน ได้อภิปรายต่อที่ประชุมสภาแห่ง

 นี้ การกระทำดังกล่าวเกิดจากความตั้งใจหรือไม่ ในการลงมติเป็นอำนาจของสภาอยู่ในดุลพินิจของ สมาชิกสภาทุกท่าน ซึ่งมีกฎหมายรับรองอยู่แล้ว ในกระบวนการสอบสวนนั้นเป็นหน้าที่ของพนักงาน สอบสวน ส่วนเรื่องการตัดสินว่าถูกหรือผิดนั้นเป็นหน้าที่ของผู้พิพากษาสภาไม่สามารถตัดสินได้ ใน คดีของนายสัญญา บัวสอน ยังเป็นเพียงข้อกล่าวหาเท่านั้น

นายทองหล่อ อุทธิสินธิ์

สมาชิกสภา หมู่ที่ 8 - ตามที่อำเภอเทพสถิตแจ้งให้สภา อบต.โป่งนก ดำเนินการพิจารณาพฤติกรรมของนายสัญญา บัว สอน ที่ถูกกล่าวหาต้องคดีเกี่ยวกับทรัพยากรธรรมชาตินั้น ในกรณีที่โดนคดีอาญาต่างๆ ไม่ว่าจะ ดำรงตำแหน่ง วุฒิสภา สภาผู้แทนราษฎรหรือตำแหน่งทางการเมืองต่างๆนั้น สภามีหน้าที่เพียง พิจารณาถึงพฤติกรรมว่ามีความเหมาะสม เพื่อไม่เกิดความเสื่อมเสียแก่องค์กรเท่านั้น ซึ่งคดีที่

 นายสัญญา บัวสอน ถูกกล่าวหานั้นยังไม่ถึงที่สิ้นสุด การตัดสินความถูกผิดนั้นเป็นหน้าที่ของผู้ พิพากษา ระยะเวลาการดำรงตำแหน่งสี่ถึงห้าปีที่ผ่านมานั้น นายสัญญา บัวสอน ก็ได้ปฎิหน้าที่เป็น ผู้นำชุมชนที่ดี ให้ความช่วยเหลือแก่ทางชุมชนและเข้าร่วมกิจกรรมขององค์กรตลอดมา ผมขอให้ สมาชิกสภาทุกท่านได้พิจารณาด้วยความเป็นธรรมด้วย

ว่าที่ร้อยตรีโฆสิต ตั้งตรงไพโรจน์

เลขานุการสภา - มีสมาชิกสภาท่านใดจะอภิปรายหรือสอบถามเพิ่มเติมหรือไม่

ที่ประชุม - ไม่มี

ว่าที่ร้อยตรีโฆสิต ตั้งตรงไพโรจน์

เลขานุการสภา - ก่อนจะเข้าสู่ขั้นตอนการลงมติ ท่านสัญญา บัวสอน ต้องการอภิปรายใดๆเพิ่มเติมหรือกล่าวคำใดๆ ที่แสดงถึงความในใจแสดงให้สภาเห็นถึงความจริงใจหรือไม่

นายสัญญา บัวสอน

สมาชิกสภา หมู่ที่ 5 - จากข้อกล่าวหาของเจ้าหน้าที่ตำรวจที่ผมต้องคดีเกี่ยวกับทัพยากรธรรมชาตินั้น สำนวนที่ผมให้การ กับพนักงานสอบสวนไปและข้อเท้จจริงที่ผมได้อภิปรายต่อที่ประชุมสภาแห่งนี้ ผมมั่นใจว่าผมไม่มี ความผิด พฤติกรรมของผมในคดีนั้นทำไปด้วยความบริสุทธิ์ใจและไม่มีเจตนาที่จะไปเข้าร่วมตั้งแต่ต้น ผมนายสัญญา บัวสอน สมาชิกสภา หมู่ที่ ขอความเห็นใจจากสมาชิกสภาทุกท่านด้วย การอภิปราย ของผมนั้นรับรองว่าเป็นความจริงทุกประการครับ

นายอภิชัย คะเซ็นแก้ว

ประธานสภา - ในขั้นตอนต่อไปเป็นการลงมติตามหนังสือสั่งการของอำเภอเทพสถิต ตามระเบียบว่าด้วยข้อบังคับ การประชุมสภาท้องถิ่น พ.ศ.2547 แก้ไขเพิ่มเติมฉบับที่ 2 พ.ศ.2554 นั้น ให้ทำการลงคะแนนทางลับ วิธีการลงคะแนนนั้น ผมขอเชิญสมาชิกสภาทุกท่านมารับกระดาษ เพื่อลงคะแนนที่เลขานุการสภา แล้วให้ท่านเขียนลงในกระดาษว่า พ้น หรือ ไม่พ้น แล้วนำมาหย่อนลงที่กล่องที่เตรียมไว้ให้นี้ โดยให้ เรียงลำดับจากหมู่ที่ 1 ไปจนครบสิบห้าหมู่บ้าน เมื่อทำการลงคะแนนครบทั้งสิบห้าหมู่บ้านแล้ว เลขานุการสภาก็จะทำการตรวจนนับมติการลงคะแนนจึงแจ้งให้สมาชิกสภาทุกท่านและนายสัญญา บัวสอน ทราบผลการการลงมติต่อไป ขณะนี้เวลา 11.48 น. ผมขอพักการประชุมเพื่อให้สมาชิกสภา ทุกท่านได้รับประทานอาหารกลางวัน และให้ทุกท่านเข้าห้องประชุมโดยพร้อมเพรียงกันในเวลา 13.00 น. เพื่อทำการลงมติครับ

ว่าที่ร้อยตรีโฆสิต ตั้งตรงไพโรจน์

เลขานุการสภา - เชิญสมาชิกสภาทุกท่านเข้าห้องประชุมสภา เพื่อดำเนินการตามขั้นตอนการลงมติ ผมขอเชิญท่าน สัญญา บัวสอน ข้างนอกห้องประชุมสภาก่อนครับ เมื่อลงมติเสร็จสิ้นแล้ว ผมจะเชิญท่านเข้าห้อง ประชุม เพื่อรับทราบมติที่ประชุมพร้อมกับที่ประชุมครับ ขอเชิญสมาชิกสภา หมู่ที่ 1 มารับกระดาษ เพื่อลงคะแนนครับ

ที่ประชุม - เวลา 13.27 น. สมาชิกสภา อบต.โป่งนกเริ่มดำเนินการลงมติ

ที่ประชุม - เวลา 13.55 น. สมาชิกสภา อบต.โป่งนกดำเนินการลงมติเสร็จสิ้น

นายอภิชัย คะเซ็นแก้ว

ประธานสภา - เชิญนายสัญญา บัวสอน เข้าห้องประชุมพร้อมแจ้งผลการลงมติ

มติที่ประชุม - มีมติให้นายสัญญา บัวสอน สมาชิกสภา อบต.โป่งนก หมู่ที่ 5 คงสมาชิกภาพสมาชิกสภา

 อบต.โป่งนกด้วยคะแนนเสียง

 ให้คงสมาชิกภาพด้วยคะแนนเสียง 25 เสียง

 ให้พ้นจากสมาชิกภาพด้วยคะแนนเสียง 0 เสียง

 งดออกเสียง 1 เสียง

นายสัญญา บัวสอน

สมาชิกสภา หมู่ที่ 5 - รับทราบ

ระเบียบวาระที่ 4 เรื่อง อื่นๆ

 - ไม่มี

นายอภิชัย คะเซ็นแก้ว

ประธานสภา - กล่าวขอบคุณสมาชิกสภาทุกท่านที่มาประชุมในวันนี้ และจะดำเนินการรายงานให้นายอำเภอเทพ สถิตทราบต่อไป

ปิดประชุม เวลา 14.05 น.

 ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

 ( โฆสิต ตั้งตรงไพโรจน์ )

 เลขานุการสภาองค์การบริหารส่วนตำบลโป่งนก

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 1 ครั้งที่ 1 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) สำลี เศรษฐาวงษ์ กรรมการตรวจรายงานการประชุม

 ( นายสำลี เศรษฐาวงษ์ )

 สมาชิก อบต. หมู่ที่ 1

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 1 ครั้งที่ 1 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) สมเกียรติ อาสาสู้ กรรมการตรวจรายงานการประชุม

 ( นายสมเกียรติ อาสาสู้ )

 สมาชิก อบต. หมู่ที่ 4

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 1 ครั้งที่ 1 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) ประยุทธ์ อุชี กรรมการตรวจรายงานการประชุม

 ( นายประยุทธ์ อุชี )

 สมาชิก อบต. หมู่ที่ 6

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 1 ครั้งที่ 1 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) ทองหล่อ อุทธิสินธิ์ กรรมการตรวจรายงานการประชุม

 ( นายทองหล่อ อุทธิสินธิ์ )

 สมาชิก อบต. หมู่ที่ 8

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 1 ครั้งที่ 1 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) สวี สูงขุนทด กรรมการตรวจรายงานการประชุม

 ( นายสวี สูงขุนทด )

 สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 1 ครั้งที่ 1 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) อภิชัย คะเซ็นแก้ว ผู้รับรองรายงานการประชุม

 ( นายอภิชัย คะเซ็นแก้ว )

 ประธานสภาองค์การบริหารส่วนตำบลโป่งนก